《祝英台近 次韵潘明之秋思》
元代·许谦

上帘钩，开砚匣，诗兴在风柳。磊块胸怀，临镜谩搔首。

看他冉冉来鸿，匆匆归燕，时不再、且须倾酒。

钓鳌手。无奈万里烟波，空舟竟何有。未卜行藏，心事几凭牖。

最宜野月穿窗，山云拥户，个中乐、有人知否。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。